Domo „Auf dem Sonnenberg“ (Frauenwald)

Domo „Auf dem Sonnenberg“ (germane: NVA-Erholungsheim „Auf dem Sonnenberg“) estis siluetiga gastejego en Frauenwald, Germanujo. Gastadi rajtis profesiaj oficioj de la GDR-armeo NVA kaj aliaj oficiroj originantaj el membroŝtatoj de Varsovia Traktato. Iĝinte ruino, ĝi estis finfine malkonstruita en 2017 fare de la municipo mem. Ĝi situis ĉe la marĝeno de la strateta vilaĝo, sur ties plej alta punkto je monteto Großes  Riesenhaupt (764 m). Oferto de kvar centoj da litoj eblis; inaŭguro estis en la jaro 1976-a.

 Arkitekturo  
Temis pri oketaĝa slabokonstruaĵo ĉirkaŭ 6000 kubikmetroj, kies suda flanko rondita ŝajnigis terasan domon. Sekve ĝi ricevis la kromnomon ŝercan Skisalteja domo. 

La domo dividiĝis en centran ŝtuparan/teknikan ŝakton kiun mantelis oriente ornamaĵoj en formo de slabegoj (ĉirkaŭ longa akso). Ĉe la oblikva suda flanko ekzistis terasoj, ĉe la kvar supraj etaĝoj. Malsupre de ili ekzistis eĉ malgranda naĝejo. La flankaj fasadoj havis parceliĝon horizontalan interrompitan per ruĝaj platoj. Surtegmente troviĝis teraso.

La norde antaŭmetita enirejo havis manĝosalonon. En la malsupra etaĝo estis enirhalo kun panelita akcetpejo. La enira zono estis relative malgrandan porĉon kun vitraj ŝtonoj. Antaŭdome estis parkejo betona kun porbusa turniĝejo. Ueste estis sportaj terenoj kun gazonoj kaj korbopilkejo. Norde de la hotelo estis du malavare faritaj loĝejoj por dungitoj. La tuton sekurigis barilo kaj gardistoj. Ekzistis sekureckablo komunika ĝis la SED-distrikta centro je Suhl, laŭ informoj gajneblaj dum rondgvidadoj je Bunkromuzeo Frauenwald. La bunkro fakte konstruiĝis samtempe; materialo pro bunkrokonstruo estis kamuflita kiel hotela brikaro. Inter ripozumejo kaj bunkro la komunikado funkcias per antenoj.

 Historio 
NVA longe serĉis en regiono intence malcentra de Turingia Arbaro taŭgan grundon por tia ripozumejo. Ĝi ankaŭ servu kiel pluklerigejo pri reciproka kunordigo de armetaktikoj de diversaj socialismaj landoj."Erholungsheime des MfNV. Ausführlicher Bericht zu Frauenwald und zur Erholungsheimgruppe Frauenwald" - ĉe: nva-forum.de, 26.8.2010 Sporta ĉeftrejnisto surloka estis inter 1977 kaj 1990 la luĝisto Wolfgang Scheidel. Aŭtomata transpreno fare de Bundeswehr en 1990 evidentigis baldaŭan nelukron. Post diversaj aliaj utiligoj la tuto servis en la 1990-a jaroj kiel loĝado por rifuĝintoj. Poste sekvis kaduko kun vandalismo. Aĉeto en 2014 fare de la komunumo Frauenwald celis nur malkonstruon. Financis ĉi planon la energia firmao 50Hertz Transmission kontraŭ la rajto krei kondukilegojn trans Turingia Arbaro."Abriss in Frauenwald erst im nächsten Jahr" - ĉe: TA, 7.8.2014 En 2016 oni trovis kele la danĝeran ĥemiaĵon hidrazina hidrato uzitan por elektrogeneriloj."Vier Verletzte nach Giftfund in ehemaliger NVA-Anlage in Frauenwald" - ĉe: TA, 22.5.2016 Malkonstruo kostis 1,4 milionojn da eŭroj kaj okazis en vintro 2017/18."Das einst schickste Feriendomizil der NVA im Thüringer Wald wird jetzt abgerissen" - ĉe: TLZ, 16.5.2017 Sume temis pri 24 tunoj da fortransportota malkonstru-materialo. 

 Reklamo 
 Kolonelo Hardi Nothnagel verkis en 1978 informbroŝuron de 12 paĝoj kun la titolo NVA-Erholungsheim „Auf dem Sonnenberg“.
 La armea filmstudio je Potsdamo produktis la dokumentadon NVA-Erholungsheim Frauenwald, en 1989 en dua versio (10 minutoj).bundesarchiv.de 

 Eksteraj ligiloj 

 "Rottenplaces: NVA Erholungsheim" 
 Julius Jasper Topp: "Zukunft vom Sprungschanzenhaus in Frauenwald bleibt ungewiss" - ĉe: TA, 3.11.2013 

 Notoj 

Frauenwald
Frauenwald
Kategorio:Ilmenau
Kategorio:Aperis en 1976
Kategorio:Malaperis en 2018
Kategorio:GDR